2001/38/EY: Komission päätös, tehty 22 päivänä joulukuuta 2000, vastaavuusvaatimukset elävien simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta tehdyn päätöksen 97/20/EY muuttamisesta (ETA:n kannalta merkityksellinen teksti) (tiedoksiannettu numerolla K(2000) 4083)



Virallinen lehti nro L 010 , 13/01/2001 s. 0066 - 0067



Komission päätös, tehty 22 päivänä joulukuuta 2000, vastaavuusvaatimukset elävien simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta tehdyn päätöksen 97/20/EY muuttamisesta (tiedoksiannettu numerolla K(2000) 4083) (ETA:n kannalta merkityksellinen teksti) (2001/38/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 9 artiklan 3 kohdan b alakohdan, sekä katsoo seuraavaa: (1) Komission päätöksessä 97/20/EY(3), sellaisena kuin se on viimeksi muutettuna päätöksellä 2000/332/EY(4), vahvistetaan luettelo kolmansista maista, joista on lupa tuoda ihmisravinnoksi tarkoitettuja eläviä simpukoita, piikkinahkaisia, vaippaeläimiä ja merikotiloita missä tahansa muodossa. (2) Komission päätöksessä 2001/37/EY(5) säädetään Jamaikasta peräisin olevien merikotiloiden tuontia koskevista erityisedellytyksistä ja komission päätöksessä 2001/36/EY(6) säädetään Jamaikasta peräisin olevien kalastustuotteiden, myös jäädytettyjen merikotiloiden, tuontia koskevista erityisedellytyksistä, minkä vuoksi päätös 97/20/EY olisi muutettava Jamaikan lisäämiseksi luettelon I osaan. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/20/EY liite tämän päätöksen liitteellä. 2 artikla Tämä päätös tulee voimaan kuusikymmentä päivää sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä joulukuuta 2000. Komission puolesta David Byrne Komission jäsen (1) EYVL L 268, 24.9.1991, s. 1. (2) EYVL L 24, 30.1.1998, s. 31. (3) EYVL L 6, 10.1.1997, s. 46. (4) EYVL L 114, 13.5.2000, s. 40. (5) Ks. tämän virallisen lehden sivu 64. (6) Ks. tämän virallisen lehden sivu 59. LIITE Luettelo kolmansista maista, joista on lupa tuoda ihmisravinnoksi tarkoitettuja eläviä simpukoita, piikkinahkaisia, vaippaeläimiä ja merikotiloita missä tahansa muodossa I Kolmannet maat, joista on tehty erityinen päätös direktiivin 91/492/ETY perusteella. AU AUSTRALIA CL CHILE JM JAMAIKA (ainoastaan merikotiloiden osalta) KR ETELÄ-KOREA MA MAROKKO PE PERU TN TUNISIA TR TURKKI VN VIETNAMIN SOSIALISTINEN TASAVALTA II Kolmannet maat, joista voidaan tehdä väliaikainen päätös neuvoston päätöksen 95/408/EY perusteella. CA KANADA FO FÄRSAARET GL GRÖNLANTI NZ UUSI-SEELANTI TH THAIMAA (ainoastaan komission päätöksessä 93/25/ETY säädettyjen edellytysten mukaisesti steriloidut tai lämpökäsitellyt tuotteet) US AMERIKAN YHDYSVALLAT